b'\n_START_ARTICLE_\nIngrid Daubechies\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nIngrid Daubechies\xe2\x80\x99n vanhemmat ovat Marcel ja Simone Daubechies. H\xc3\xa4nen is\xc3\xa4ns\xc3\xa4 oli kaivosinsin\xc3\xb6\xc3\xb6ri ja \xc3\xa4itins\xc3\xa4 kriminologi. Daubechies opiskeli Vrije Universiteit Brusseliss\xc3\xa4 fysiikkaa, josta valmistui 1975. Valmistumisen j\xc3\xa4lkeen h\xc3\xa4n jatkoi yliopiston teoreettisen fysiikan osastolla jatko-opiskelijana ja tutkimusassistenttina. T\xc3\xa4ss\xc3\xa4 teht\xc3\xa4v\xc3\xa4ss\xc3\xa4 h\xc3\xa4n jatkoi vuoteen 1984 asti. H\xc3\xa4n v\xc3\xa4itteli tohtoriksi 1980. H\xc3\xa4nen tutkintonsa kuului matemaattisen fysiikan piiriin. Vuonna 1987 Daubechies muutti pysyv\xc3\xa4sti USA:han naituaan miehens\xc3\xa4 A. Robert Calderbankin, ja aloitti ty\xc3\xb6skentelyn AT&T:n Bell-laboratoriossa._NEWLINE_Vuonna 1987 Daubechies teki l\xc3\xa4pimurtonsa allokkeiden parissa. Sen j\xc3\xa4lkeen h\xc3\xa4n jatkoi Bell-laboratoriossa, mutta opetti v\xc3\xa4lill\xc3\xa4 my\xc3\xb6s Rutgersin ja Michiganin yliopistoissa. Vuonna 1992 h\xc3\xa4n julkaisi kirjan Ten lectures on wavelets. Vuonna 1993 h\xc3\xa4n siirtyi matematiikan professoriksi Princetonin yliopistoon._NEWLINE_Vuonna 2010 h\xc3\xa4net valittiin ensimm\xc3\xa4isen\xc3\xa4 naisena Kansainv\xc3\xa4lisen matemattisen unionin IMUn puheenjohtajaksi.'